**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ : 20578**

 **Λιβαδειά 16 /11/2022**

**ΑΠΟΣΠΑΣΜΑ**

Από το πρακτικό της αριθμ.2022-29η ΕΚΤΑΚΤΗΣ ΔΙΑ ΠΕΡΙΦΟΡΑΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **129**

**ΘΕΜΑ: Έγκρισης δαπάνης ταφής απόρου δημότη**

Στη Λιβαδειά σήμερα την 16η του μηνός Νοεμβρίου 2022, ημέρα Τετάρτη και ώρα 13:00 , συνήλθε σε  **έκτακτη δια περιφοράς** συνεδρίαση το Δημοτικό Συμβούλιο του Δήμου Λεβαδέων ύστερα από την από  **20577/16-11-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 32 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  | Μπαρμπέρης Νικόλαος |
|  |  Μητάς Αλέξανδρος |   |  Δεν προσήλθε αν και |
|  | Τσεσμετζής Εμμανουήλ |   |  κλήθηκε νόμιμα |
|  | Δήμου Ιωάννης  |   |   |
|  | Αποστόλου Ιωάννης |   |   |
|  | Σάκκος Μάριος  |   |   |
|  | Νταντούμη Ιωάννα  |   |   |
|  | Καράβα Χρυσοβαλάντου Βασιλική (Βάλια)  |   |  |
|  | Μερτζάνης Κων/νος  |   |   |
|  |  Γιαννακόπουλος Βρασίδας  |   |   |
|  | Σαγιάννης Μιχαήλ  |   |  |
|  | Πούλου Γιώτα |  |  |
|  | Τόλιας Δημήτριος  |   |  |
|  | Πούλος Ευάγγελος |  |  |
|  | Γαλανός Κων/νος  |  |  |
|  | Καπλάνης Κων/νος  |  |  |
|  | Παπαϊωάννου Λουκάς  |  |  |
|  | Φορτώσης  Αθανάσιος |  |  |
|  | Καράλης Χρήστος  |  |  |
|  | Τζουβάρας Νικόλαος |   |  |
|  |  Κοτσικώνας Επαμεινώνδας  |  |  |
|  | Αρκουμάνης Πέτρος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος  |  |  |
|  | Τουμαράς Βασίλειος |  |  |
|  | Πλιακοστάμος Κων/νος |  |  |
|  | Χέβα Αθανασία (Νάνσυ) |  |  |
|  | Σπυρόπουλος Δημοσθένης |  |  |
|  | Κατής Χαράλαμπος |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Η Πρόεδρος του Δημοτικού Συμβουλίου ενημέρωσε ότι το σώμα ότι με την 128/2022 Απόφασή του , ομόφωνα κρίθηκε το κατεπείγον της πρόσκλησης και η δια περιφοράς συνεδρίαση και κατά συνέπεια προχωρά στη συζήτηση του εν λόγω θέματος .

Εισηγούμενη το μοναδικό θέμα της ημερήσιας έθεσε υπόψη των μελών του Δημοτικού Συμβουλίου μέσω email *,* το υπ΄αριθμ. 20563/16-11-2022 έγγραφο της Δ/νσης Κοινωνικής Προστασίας Παιδείας και Δια Βίου μάθησης , το οποίο αναφέρει τα παρακάτω :

*Το κατεπείγον του θέματος είναι ότι σύμφωνα με την ληξιαρχική πράξη θανάτου από το Ληξιαρχείο του Δήμου η ταφή του άπορου αποβιώσαντος Γ…Ι.. του Δ..είναι στις 17/11/2022 και ώρα 12.00*

*Σας γνωρίζουμε ότι στο άρθρο 78 του ν. 4483/2017 αναφέρεται ότι «οι δαπάνες για ταφή και ανακομιδή των οστών προσώπων τα οποία εν ζωή βρίσκονταν σε οικονομική αδυναμία ή είχαν την ιδιότητα πρόσφυγα ή είχαν αιτηθεί την αναγνώριση της ιδιότητας αυτής μπορούν να καλυφθούν από το δήμο μετά από αιτιολογημένη απόφαση του Δημοτικού Συμβουλίου και εφόσον δεν υφίστανται ή δεν ανευρίσκονται οικείοι του θανόντος που μπορούν να αναλάβουν τη δαπάνη». Επίσης σύμφωνα µε την παρ. 3 του άρθρου 75 του Ν. 3463/2006 προβλέπεται « η μέριμνα για τη στήριξη αστέγων και οικονομικά αδύνατων πολιτών, µε την παραχώρηση δημοτικών και κοινοτικών οικοπέδων σε αυτούς ή µε την παροχή χρηματικών βοηθημάτων, ειδών διαβίωσης και περίθαλψης σε κατοίκους που αντιμετωπίζουν σοβαρά προβλήματα διαβίωσης». Στο άρθρο 202 παρ.2 του Ν.3463/06 αναφέρεται ότι το δημοτικό συμβούλιο μπορεί µε απόφασή του να χορηγεί σε εξαιρετικές περιπτώσεις καθώς και για την αντιμετώπιση έκτακτης και σοβαρής ανάγκης στους οικονομικά αδύνατους κατοίκους και πολύτεκνους είδη διαβιώσεως ή περιθάλψεως, κυρίως ιατροφαρμακευτικής και νοσοκομειακής. Με τους ίδιους όρους επιτρέπεται να χορηγούνται χρηματικά βοηθήματα. Επιπρόσθετα με το άρθρο 94 του Ν. 3852/2010 (Πρόγραμμα Καλλικράτης) προστίθεται η έκδοση πιστοποιητικών οικονομικής αδυναμίας ως αρμοδιότητα των δήμων. Από τα ανωτέρω προκύπτει ότι ο δήμος μας οφείλει να μεριμνά για τους άπορους κατοίκους και να εξασφαλίζει τα απαραίτητα για την ανθρώπινη και αξιοπρεπή διαβίωσή τους, μέρος της οποίας αποτελεί και η ταφή τους σύμφωνα με τα θρησκευτικά και κοινωνικά επικρατούντα ήθη. Στο άρθρο 26 του από 15/5/1959 Βασιλικού Διατάγματος προβλέπεται η διαδικασία έκδοσης ενταλμάτων για την πληρωμή εξόδων κηδείας απόρων.*

*Ο Γ….Ι… του Δ... κάτοικος Δήμου Λεβαδέων , απεβίωσε στις 14/11/2022. Σύμφωνα με τη βεβαίωση περί οικονομικής αδυναμίας της Κοινωνικής Υπηρεσίας του Δήμου ήταν δικαιούχος του προνοιακού προγράμματος ΕΕΕ (Ελάχιστου Εγγυημένου Εισοδήματος) ήταν ανασφάλιστος και ανήκε στις ευάλωτες και ευπαθείς ομάδες πληθυσμού που έχουν ενταχθεί στα προγράμματα φτώχειας και κοινωνικού αποκλεισμού (ΤΕΒΑ επισιτιστικό πρόγραμμα ) .*

*Από τον Μάιο του 2022 που παρουσιάστηκαν τα προβλήματα υγείας του χρειάστηκε να νοσηλευτεί σε διάφορα δημόσια ιδρύματα υγείας και στο Κέντρο Αποκατάστασης του ΕΚΚΑ. Ο ίδιος δεν μπορούσε να ανταπεξέλθει οικονομικά στις οικονομικές απαιτήσεις για την ασθένειά του και τα αδέλφια του δεν ήταν σε θέση να τον στηρίξουν οικονομικά . Προσπάθησαν όμως με δανεικά χρήματα να τον βοηθήσουν όπως μπορούσαν.*

*Διαβιούσε με τον ανιψιό του (ο οποίος είναι άτομο ΑΜΕΑ) και ήταν άγαμος.*

*Σύμφωνα με τις προαναφερόμενες διατάξεις και δικαιολογητικά έγγραφα της Κοινωνικής Υπηρεσίας του Δήμου καλείστε να αποφασίσετε :*

*Για την έγκριση κάλυψης δαπάνης ταφής του οικονομικά αδύναμου κατοίκου Δήμου Λεβαδέων Γ…Ι…του Δ….ύψους 500,00 ευρώ σε βάρος του Κ.Α.15/6162.003 με τίτλο «Δαπάνη ταφής θανόντων και ανακομιδής οστών οικονομικά αδύνατων προσώπων» του σκέλους των εξόδων του προϋπολογισμού του τρέχοντος Οικ. Έτους 2022*

Το Δημοτικό Συμβούλιο αφού άκουσε τα ανωτέρω και έλαβε υπόψη του :

* τις διατάξεις του άρθρου 78 του ν. 4483/2017
* τις διατάξεις του άρθρου των άρθρων 75& 202 του Ν.3463/2006
* τις διατάξεις του άρθρου 26 του από 15/5/1959 Βασιλικού Διατάγματος
* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* Το υπ΄αριθμ. 20563/16-11-2022 έγγραφο της Δ/νσης Κοινωνικής Προστασίας Παιδείας και Δια Βίου μάθησης και τα συνημμένα δικαιολογητικά που είχαν διανεμηθεί μέσω email
* Την ψήφο των μελών όπως αυτή διατυπώθηκε και δηλώθηκε

  **ΑΠΟΦΑΣΙΖΕΙ ΟΜΟΦΩΝΑ**

 Α)Εγκρίνει την δαπάνη ποσού πεντακοσίων ΕΥΡΩ (500,00€) συμπεριλαμβανομένου του ΦΠΑ, για την κάλυψη εξόδων της ταφής τoυ εκλιπόντος Γ..Ι…του Δ., που θα γίνει την 17/11/2022, σύμφωνα με το άρθρο 78 του Ν. 4483/2017 και για τους λόγους που αναφέρονται στο ιστορικό της παρούσης.

Β) Η ανωτέρω δαπάνη θα βαρύνει την εγκεκριμένη στον προϋπολογισμό 2022 πίστωση , με ΚΑ.15/6162.003 και τίτλο «Δαπάνη ταφής θανόντων και ανακομιδής οστών οικονομικά αδύνατων προσώπων».

Γ) Εξουσιοδοτεί τον κ. Δήμαρχο για τις περαιτέρω ενέργειες.

. **Η απόφαση πήρε τον αριθμό 129**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος |  Λιβαδειά αυθημερόν  |
| 2 |  | Μητάς Αλέξανδρος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Τόλιας Δημήτριος  |  |
| 13 |  | Πούλος Ευάγγελος |  |
| 14 |  | Γαλανός Κων/νος  |  |
| 15 |  | Καπλάνης Κων/νος  |  |
| 16 |  | Παπαϊωάννου Λουκάς  |  |
| 17 |  | Φορτώσης  Αθανάσιος |  |
| 18 |  | Καράλης Χρήστος  |  |
| 19 |  | Τζουβάρας Νικόλαος |  |
| 20 |  |  Κοτσικώνας Επαμεινώνδας  |  |
| 21 |  | Αρκουμάνης Πέτρος |  |
| 22 |  | Μπράλιος Νικόλαος  |  |
|  23 |  | Γερονικολού Λαμπρινή  |  |
| 24  |  | Τσιφής Δημήτριος  |  |
|  25 |  | Αλεξίου Λουκάς |  |
| 26 |  | Καραμάνης Δημήτριος  |  |
| 27 |  | Τουμαράς Βασίλειος |   |
| 28 |  | Πλιακοστάμος Κων/νος |  |
| 29 |  | Χέβα Αθανασία (Νάνσυ) |  |
| 30 |  | Σπυρόπουλος Δημοσθένης |  |
| 31 |  | Κατής Χαράλαμπος |  |
|  |  |  |  |
|  |  |  |  |
|  |  |  |  |